Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 573

b) A kép mint kifejezőeszköz 4 óra Hogyan hatnak ránk a képek? Vetítés és beszélgetés osztályszinten. Expresszív hatású festők (pl. Munch, Nolde, Derkovits) képeinek közös nézegetése, majd a képeken megjelenő, általuk sugárzott érzelmek azonosítása. Játékos, vidám hangulatú képek (pl. Miro alkotásai közül) megismerése. Az ezeken megjelenő vonalak, színek, formák és kompozíciós eljárások hatásainak közös elemzése. Kiemelt fejlesztési feladatok Énkép, önismeret Hon- és népismeret Európai azonosságtudat - egyetemes kultúra Aktív állampolgárságra, demokráciára nevelés Testi és lelki egészség Felkészülés a felnőttlétre Műveltségi területek Ember és társadalom Művészetek (ének-zene, dráma és tánc, vizuális kultúra, mozgóképkultúra és médiaismeret) Milyenek az érzéseink? Ismerkedés néhány technikával. Vetítés és beszélgetés osztályszinten. A tibeti homokmandalák készítését bemutató kisfilm közös megnézése. Beszélgetés arról, vajon miért szánnak annyi időt a szerzetesek egy nem maradandó alkotás létrehozására. Csoportmunka. A diákok lelkében megjelenő különféle érzelmek (félelem, öröm, fájdalom, derű, bánat, ijedtség stb.) minél gazdagabb tárházának összegyűjtése. Az érzelmek csoportosítása. Az azonos csoportokba sorolt érzelmek sorba rendezése intenzitásuk szerint. Kísérletezés különféle színű tusokkal csoportmunka keretében. Mi történik, ha a tushoz vizet teszünk, illetve ha a vízbe tust cseppentünk? Minták formázása a víz tetején úszó tusfoltokból s ezek száraz papírral való levétele. Egyéni kísérletezés fekete tussal. A sűrű és a hígított tus, valamint metszett lúdtoll, fapálcika, rajztoll és puha ecset használatának kipróbálása különféle típusú papírokon. Az így szerzett tapasztalatok megosztása egymással. Egyéni kísérletezés égetett és préselt szénnel. Milyen papírra érdemes rajzolni a szénnel? Hogyan lehet foltokká alakítani a szénnel húzott vonalakat? Hogyan lehet világosítani a fekete foltokat gyurmaradírral? Hogyan lehet térbeli hatásokat elérni? Hogyan kell rögzíteni a szénrajzot a lapon? Egyéni kísérletezés a por- és az olajpasztellel. A kétfajta kréta sajátosságainak megismerése. Színek keverése. Világosítás, sötétítés. Hogyan mondom el képekkel? Egyéni alkotás. A közösen összeállított listából kiválasztott érzelmi állapot kifejezése levelezőlap méretű, figuratív vagy nonfiguratív tusrajzzal. A kis rajzok felerősítése egy nagy közös lapra. Annak találgatása, hogy ki milyen érzelmi állapotot akart megjeleníteni. Egyéni alkotás. A technika sajátosságaira építő, szabadon választott témájú vagy előnyomott vázlatot felhasználó rajz készítése szénnel vagy krétával. A megőrzendőnek minősített rajzok fixálása és kitűzése a terem falára. Egyéni alkotás. Az egyéni hangulatnak megfelelő átmenetes színkompozíció készítése tetszés szerinti méretű papírlap felhasználásával. A színek befedése fekete tussal. Száradás után egy saját érzéseket kifejező kép rajzolása kaparótűvel az így előkészített alapra. Egyéni vagy csoportos tevékenység. Mandala tervezése és/vagy színezése ceruzával, temperával vagy olajpaszetellel.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes